Diari Oficial de la Generalitat Valenciana


Sumari del DOGV 8574, del 19-06-2019 (2019/6228)

Extracte de la Resolució 11 de juny de 2019, de la vicerectora d'Innovació i Transferència, per la qual es convoca la I edició del premi de la càtedra de Dret Immobiliari Registral «Benvingut Oliver» al millor treball de final de grau o de final de màster sobre dret registral per al curs 2018/2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8574

Data del DOGV
:   19-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6228


Data del document
:   11-06-2019

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució 11 de juny de 2019, de la vicerectora d'Innovació i Transferència, per la qual es convoca la I edició del premi de la càtedra de Dret Immobiliari Registral «Benvingut Oliver» al millor treball de final de grau o de final de màster sobre dret registral per al curs 2018/2019.  
 [2019/6228]  
BDNS (identif.): 462015.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Poden optar a aquest premi aquells treballs de final de grau i treballs de final de màster vinculats amb qualsevol titulació en Dret o en Ciències Jurídiques de qualsevol universitat amb seu a la Comunitat Valenciana.  
Els treballs han d'haver sigut defensats en alguna de les convocatòries realitzades durant el curs 2018/2019 i han de versar sobre qüestions relacionades amb el dret registral.  
La nota d'aquest treball ha de ser almenys d- «Excel·lent».  
  
Segon. Objecte  
La Universitat de València, a través de la Càtedra de Dret Immobiliari Registral «Benvingut Oliver», convoca la I edició del premi de la Càtedra de Dret Immobiliari Registral «Benvingut Oliver» al millor treball de final de grau o de final de màster el contingut del qual estiga orientat al dret registral i siga defensat en qualsevol de les universitats de la Comunitat Valenciana durant el curs 2018/2019.  
La finalitat d'aquests premis és fomentar entre estudiants universitaris matèries jurídiques relacionades amb el dret registral.  
  
Tercer. Bases reguladores  
https://www.uv.es/uvcatedres/Bienvenido\_Oliver\_TFG\_TFM\_val.pdf  
  
Quarta. Quantia  
El premi de 1.000 euros per a l'estudiant es finança a càrrec del pressupost de la Càtedra de Dret Immobiliari Registral «Benvingut Oliver», orgànica 6075373760, per un import de 1.000 euros.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i acaba l'1 de desembre de 2019.  
  
  
València, 11 de juny de 2019.- La rectora, p. d. (DOGV 09.07.2018), la vicerectora d'Innovació i Transparència: M.ª Dolores Real García.